**Mathias Bau Hansen** (s. 3. heinäkuuta 1993 Glostrup, Tanska) on tanskalainen jääkiekkoilija, joka edustaa Metal Ligaen-seura Herning Blue Foxin. Hän on pelipaikaltaan vasen laitahyökkääjä. Isokokoinen Bau Hansen on peräti 200 cm pitkä ja 108 kg painava.

Ura
---

### Seuraura

Bau Hansen on Rødovre SIK:n kasvatti. Hän debytoi seuran miesten kakkosjoukkueessa vain 15-vuotiaana Tanskan toiseksi korkeimmalla sarjatasolla maan I-divisioonassa kaudella 2008–2009. Kauden 2009–2010 päätteeksi Bau Hansen voitti Rødovressa Tanskan A-nuorten sarjan mestaruuden. Kauden 2010–2011 päätteeksi hän voitti sekä Tanskan I-divisioonan että A-nuorten sarjan mestaruuden. Bau Hansen valittiin A-nuorten sarjan parhaaksi hyökkääjäksi. Hän voitti Rødovren kakkosjoukkueen sisäisen piste- ja maalipörssin tehoilla 17+12=29 sekä jakoi koko Tanskan I-divisioonan pudotuspelien pistepörssin voiton Aalborg IK:n Kaspar Buskin ja Sebastian Boucharan kanssa sekä maalipörssin voiton Buskin kanssa tehoilla 11+8=19. Bau Hansen debytoi kauden aikana myös Rødovre Mighty Bullsin miesten pääsarjajoukkueessa AL-Bank Ligaenissa, jossa hän pelasi 14 runkosarja-, kolme playoff- ja yhden Tanskan cupin ottelun jääden ilman tehopisteitä.

Varsinaisella AL-Bank Ligaenin tulokaskaudellaan 2011–2012 Bau Hansen teki 36 runkosarjaottelussa tehot 4+11=15 ja seitsemässä playoff-ottelussa tehot 3+1=4. Hän vahvisti kauden aikana myös seuran kakkosjoukkuetta, jossa Bau Hansen voitti pronssia sekä A-nuoria, jossa hän voitti mestaruuden. Bau Hansen valittiin jälleen myös Tanskan A-nuorten sarjan parhaaksi hyökkääjäksi. Kesken kauden 2012–2013, tammikuussa 2013 hän siirtyi Ruotsiin Malmö Redhawksin J20-junioreihin. Bau Hansen oli pudotuspeleissä joukkueen paras pistemies ja maalintekijä neljällä osumallaan. Lokakuussa 2013 Redhawks lainasi hänet Ruotsin kolmanneksi korkeimmalle sarjatasolle maan I-divisioonan IK Panterniin. Bau Hansen pelasi siellä loppukauden ja eteni Panternin kanssa HockeyAllsvenskanin nousukarsintoihin saakka. Joukkue jäi lopulta kuitenkin ilman sarjanousua.

Kaudeksi 2014–2015 Bau Hansen palasi kotimaahansa ja siirtyi vuoden mittaisella sopimuksella Frederikshavn White Hawksin riveihin. Hän oli 15 osumallaan joukkueen toiseksi paras maalintekijä Lasse Lassenin jälkeen. Bau Hansen voitti kauden päätteeksi pronssia. Maaliskuussa 2015 Bau Hansen teki White Hawksin kanssa kaksivuotisen jatkosopimuksen. Kaudella 2015–2016 hän teki Tanskan pääsarjatason yhden kauden piste-ennätyksensä tehoilla 19+25=44, joilla Bau Hansen oli joukkueensa kolmanneksi paras maalintekijä Adam Millerin kanssa sekä neljänneksi paras pistemies. Hänet valittiin Metal Ligaenin (ent. AL-Bank Ligaen) maaliskuun 2016 kuukauden pelaajaksi. Bau Hansen voitti koko liigan pudotuspelien pistepörssin tehoilla 5+17=22. Hän voitti kauden päätteeksi pronssia ja valittiin tähdistökentälliseen. Kaudella 2016–2017 Bau Hansen oli tehoilla 16+24=40 White Hawksin paras syöttäjä ja jakoi joukkueen sisäisen pistepörssin voiton Colin Vockin kanssa. Hän jakoi myös White Hawksin sisäisen tehotilaston voiton Steffen Frankin kanssa lukemalla +14. Pudotuspeleissä Bau Hansen jakoi joukkueen sisäisen pistepörssin voiton Kristoffer Lauridsenin kanssa tehoilla 4+9=13. Hän voitti kauden päätteeksi pronssia.

Kesäkuussa 2017 Bau Hansen teki vuoden mittaisen AHL-sopimuksen Hershey Bearsin kanssa. NHL-varaamaton Bau Hansen osallistui samana syksynä myös seuran emojoukkueen, NHL-joukkue Washington Capitalsin tulokasleirille. Bau Hansen teki kaudeksi 2018–2019 sopimuksen Capitalsin kanssa. Hän ei pelannut kuitenkaan koko kauden aikana yhtään ottelua seurajoukkueen mukana, sillä hänen pernansa repesi MM-kisojen 2018 ottelussa. Sen takia hän oli sivussa koko seuraavan kauden.

Bau Hansen palasi kaudella 2018–2019 peleille itävaltalaisessa Dornbirnissä, jossa hän teki 46 ottelussa 23 pistettä. Dornbirnistä hän jatkoi tanskalaiseen Herning Blue Foxiin. Bau Hansen teki ensimmäisellä kaudellaan Herningissä 49 pistettä 39 ottelussa ja toisella kaudella 43 pistettä 36 pistettä. Jälkimmäisellä vuodella hän oli myös Herningin paras pistemies, ja kauden jälkeen hän teki joukkueen kanssa neljän vuoden mittaisen jatkosopimuksen. Bau Hansen oli kaudella 2022–2023 voittamassa Herningissä Tanskan liigan hopeaa.

### Maajoukkueura

Bau Hansen pelasi alle 18-vuotiaiden I-divisioonan MM-kilpailuissa vuonna 2011, jolloin hän voitti B-lohkon kultaa ja oli nostamassa Tanskaa seuraavaksi vuodeksi pääsarjatasolle.

Bau Hansen pelasi myös alle 20-vuotiaiden MM-kilpailuissa vuonna 2012, jolloin hän jakoi kahdella osumallaan Tanskan sisäisen maalipörssin voiton Nicklas Jensenin ja Oliver Bjorkstrandin kanssa. Bau Hansen valittiin Yhdysvaltoja vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös IA-divisioonan MM-kilpailuissa vuonna 2013, jolloin Bau Hansen voitti pronssia.

Bau Hansen teki maajoukkuedebyyttinsä Euro Hockey Challengessa 9. huhtikuuta 2015 Valko-Venäjää vastaan. Ensimmäisen memaalinsa hän teki Euro Hockey Challengessa 15. huhtikuuta 2016 Ranskaa vastaan. Bau Hansen keräsi ottelussa myös kolme syöttöpistettä.

Bau Hansen on edustanut Tanskaa MM-kilpailuissa vuosina 2015, 2016, 2017, 2018, 2019, 2021, 2022 ja 2023. Hän pelasi myös Pyeongchangin olympiakisojen 2018 karsinnoissa sekä Pekingin olympiakisojen 2022 lopputurnauksessa. Yhteensä Bau Hansen on pelannut 99 miesten maaottelua tehopistein 13+23=36.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Rødovre SIK | Tanska I | 9 | 2 | 1 | 3 | 0 | 1 | 0 | 0 | 0 | 2 |
| 2009–2010 | Rødovre SIK | Tanska I | 18 | 4 | 5 | 9 | 6 | – | – | – | – | – |
| 2010–2011 | Rødovre SIK | Tanska I | 30 | 17 | 12 | 29 | 136 | 15 | 11 | 8 | 19 | 34 |  |  |  |  |  |  | U18d1 | 5 | 0 | 2 | 2 | 14 |
|  | Rødovre Mighty Bulls | Tanska | 14 | 0 | 0 | 0 | 2 | 3 | 0 | 0 | 0 | 0 |
| 2011–2012 | Rødovre SIK | Tanska I | 1 | 1 | 2 | 3 | 0 | 3 | 3 | 1 | 4 | 4 |  |  |  |  |  |  | JMM | 5 | 2 | 2 | 4 | 0 |
|  | Rødovre Mighty Bulls | Tanska | 36 | 4 | 11 | 15 | 22 | 7 | 3 | 1 | 4 | 4 |
| 2012–2013 | Rødovre Mighty Bulls | Tanska | 23 | 5 | 7 | 12 | 45 | – | – | – | – | – |  |  |  |  |  |  | JMMd1 A | 5 | 1 | 1 | 2 | 4 |
|  | Malmö Redhawks | SuperElit | 13 | 6 | 4 | 10 | 18 | 3 | 4 | 0 | 4 | 4 |
| 2013–2014 | Malmö Redhawks | SuperElit | 11 | 3 | 3 | 6 | 34 | – | – | – | – | – |
|  | IK Pantern | Ruotsi I | 32 | 7 | 10 | 17 | 62 | – | – | – | – | – |
| 2014–2015 | Frederikshavn White Hawks | Tanska | 29 | 15 | 8 | 23 | 20 | 10 | 6 | 3 | 9 | 16 |  |  |  |  |  |  | MM | 5 | 0 | 0 | 0 | 4 |
| 2015–2016 | Frederikshavn White Hawks | Tanska | 32 | 19 | 25 | 44 | 64 | 13 | 7 | 15 | 22 | 12 | Ykköstähdistö |  |  |  |  |  | MM | 8 | 0 | 0 | 0 | 0 |
| 2016–2017 | Frederikshavn White Hawks | Tanska | 41 | 16 | 24 | 40 | 81 | 15 | 4 | 9 | 13 | 8 |  |  |  |  |  |  | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 0 | 1 | 1 | 0 |
| 2017–2018 | Hershey Bears | AHL | 58 | 13 | 10 | 23 | 14 | – | – | – | – | – |  |  |  |  |  |  | MM | 2 | 0 | 0 | 0 | 0 |
| 2018–2019 | Hershey Bears | AHL | 0 | 0 | 0 | 0 | 0 | – | – | – | – | – |  |  |  |  |  |  | MM | 7 | 2 | 1 | 3 | 4 |
| 2019–2020 | Dornbirner EC | EBEL | 46 | 5 | 18 | 23 | 61 | – | – | – | – | – |
| 2020–2021 | Herning Blue Fox | Tanska | 38 | 14 | 35 | 49 | 76 | – | – | – | – | – |  |  |  |  |  |  | MM | 4 | 0 | 0 | 0 | 0 |
| 2021–2022 | Herning Blue Fox | Tanska | 36 | 23 | 20 | 43 | 24 | 5 | 3 | 3 | 6 | 2 |  |  |  |  |  |  | OG | 5 | 0 | 1 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 2 | 4 | 6 | 4 |
| 2022–2023 | Herning Blue Fox | Tanska | 20 | 14 | 12 | 26 | 6 | 18 | 8 | 6 | 14 | 8 |  |  |  |  |  |  | MM | 7 | 1 | 1 | 2 | 6 |
| 10 kautta | yhteensä | Tanska | 269 | 110 | 142 | 252 | 340 | 71 | 31 | 37 | 68 | 50 |
| 2 kautta | yhteensä | AHL | 58 | 13 | 10 | 23 | 14 | – | – | – | – | – |

Lähteet
-------

* Mathias Bau Hansen The Internet Hockey Databasessa (englanniksi)
* Mathias Bau Hansen *Elite Prospects*. Everysport Media Group AB.  (englanniksi)

### Viitteet

1. ↑  Mathias Bau Hansen The Internet Hockey Databasessa (englanniksi)
2. 1 2 3 4 5 6 7 8  Mathias Bau Hansen *Elite Prospects*. Everysport Media Group AB.  (englanniksi)
3. ↑  Leijon Jönsson, Kent: Bau Hansen till Pantern *sydsvenskan.se*.  15.10.2013. Bonnier AB. Viitattu 14.1.2018. (ruotsiksi)
4. ↑  PRESSEMEDDELELSE: Bau forlænger med White Hawks *whitehawks.de*.  4.3.2015. Elite Nord Frederikshavn A/S.  Arkistoitu 15.1.2018. Viitattu 14.1.2018. (tanskaksi)
5. ↑  Bears Sign 6' 7" Forward Mathias Bau Hansen *hersheybears.com*.  21.6.2017. Hershey Entertainment & Resorts. Viitattu 14.1.2018. (englanniksi)
6. ↑  Khurshudyan, Isabelle: Washington Capitals announce training camp roster and schedule *washingtonpost.com*.  13.9.2017. The Washington Post (WP Company LLC). Viitattu 14.1.2018. (englanniksi)
7. ↑  Mathias Bau-Hansen *CapFriendly*. Viitattu 22.5.2023. (englanniksi)
8. 1 2  Michael Søvsø: Mathias Bau Hansen skifter til Herning Blue Fox *Metalligaen.dk*.  1.5.2020. Danmarks Ishockey Union. Viitattu 22.5.2023. (tanskaksi)
9. ↑  Cliff Skov Olesen: Ligaprofil laver langvarig kontrakt med Blue Fox *Metalligaen.dk*.  31.3.2022. Danmarks Ishockey Union. Viitattu 22.5.2023. (tanskaksi)
10. ↑  BEST PLAYERS PER GAME (pdf)  5.1.2012. IIHF.  Arkistoitu 5.1.2016. Viitattu 14.1.2018.
11. ↑  Denmark vs Belarus – EHC – 2016–17 Euro Hockey Challenge – boxscore *pointstreak.com*.  9.4.2015. Pointstreak Sports Technologies Inc. Viitattu 14.1.2018.
12. ↑  France vs Denmark – EHC – 2016–17 Euro Hockey Challenge – boxscore *pointstreak.com*.  15.4.2016. Pointstreak Sports Technologies Inc. Viitattu 14.1.2018.